La pietra del paragone

***La pietra del paragone*** (en galego ***A pedra de toque***) é unha ópera en dous actos con música de Gioachino Rossini e libreto en italiano de Luigi Romanelli. A súa estrea tivo lugar o 26 de setembro de 1813 no Teatro alla Scala de Milán. Foi o primeiro encargo do compositor dun gran teatro de ópera e foi un éxito inmediato, sendo representada 53 veces durante a primeira tempada.

Esta ópera represéntase moi pouco, aparecendo nas estatísticas de Operabase con só cinco representacións no período 2005-2010.

## Personaxes 
## Argumento 
### Acto I 
Tres mulleres queren casar co Conde Asdrúbale. Só a Marquesa Clarice o ama en realidade; as outras, Fulvia e Aspasia quéreno soamente polos seus cartos. Farto do asedio das tres mulleres e dun xornalista corrupto, Macrobio; dun escritor ridículo, Pacuvio; e do seu amigo e xove poeta, Giocondo, o Conde decide montar unha farsa: finxe que toda a súa fortuna foi embargada. Todos o abandonan excepto a apaixonada Marquesa Clarice e o xove poeta Giocondo, quen resultan ser seu grande amor e o seu único verdadeiro amigo, respectivamente.

### Acto II 
Giocondo, namorado de Clarice, laméntase do seu amor polo conde e intenta namorala. Clariche recházao, alegando que o seu verdadeiro amor é o Conde Asdrubale. Para comprobar se o Conde sente o mesmo por ela, Clarice disfrázase do seu irmán xemelgo, Lucindo, militar desaparecido, e comunícalle ao Conde que decidiu levarse con el á Marquesa. Entón, cando o Conde confesa os seus sentimentos Clarice confésalle que en realidade é ela disfrazada. A ópera remata con Giocondo reconciliado con Conde Asdrubale e co matrimonio entre Clarice e Asdrubale, Macrobio e Aspasia e Fulvia e Pacuvio.

## Orquestración 
A partitura de Rossini prevé a utilización de:
* 2 frautas (II. tamén piccolo) , 2 óboes, 2 clarinetes, 2 fagots
* 2 trompas, 2 trompetas, trombón
* timbais, bombo, pratos
* *archi*
Para os recitativos:
* piano (violonchelo e contrabaixo *ad libitum*)

## Estrutura 
* Sinfonia

### Acto I 
* 1 Introduzione ''Non v'è del conte Asdrubale* (Coro, Pacuvio, Aspasia, Fulvia, Fabrizio)
* 2 Duetto *Mille vati al suolo io stendo* (Macrobio, Giocondo)
* 3 Cavatina *Quel dirmi, oh dio!* (Clarice)
* 4 Cavatina *Se di certo non sapessi* (Asdrubale)
* 5 Duetto *Conte io, se l'eco avesse* (Clarice, Asdrubale)
* 6 Aria *Ombretta sdegnosa* (Pacuvio)
* 7 Quartetto *Voi volete e non volete* (Clarice, Asdrubale, Giocondo, Macrobio)
* 8 Aria *Chi è colei che s'avvicina?* (Macrobio)
* 9 Coro *Il conte Asdrubale*
* 10 Finale I *Su queste piante incisi* (Clarice, Giocondo, Macrobio, Aspasia, Fulvia, Pacuvio, Asdrubale, Fabrizio, Coro)

### Acto II 
* 11 Introduzione *Lo stranier con le pive nel sacco* (Coro, Aspasia, Fulvia, Macrobio, Conte, Pacuvio, Giocondo)
* 12 Coro *A caccia, mio signore!* (Coro, Pacuvio) e Temporale
* 13 Scena e aria *Oh come il fosco* - *Quell'alme pupille* (Giocondo)
* 14 Quintetto *Spera se vuoi, ma taci* (Clarice, Giocondo, Aspasia, Macrobio, Asdrubale)
* 15 Aria *Pubblico fu l'oltraggio* (Fulvia)
* 16 Terzetto *Prima fra voi coll'armi* (Macrobio, Asdrubale, Giocondo)
* 17 Marcia, scena e aria *Se l'Itale contrade* (Clarice, Coro)
* 18 Aria *Ah, se destarti in seno* (Asdrubale)
* 19 Finale II *Voi Clarice?'' (Asdrubale, Giocondo, Aspasia, Fulvia, Macrobio, Pacuvio, Fabrizio, Clarice, Coro)

## Discografía 
## Notas 
## Véxase tamén